Jonas Pakutinskas

Jonas Pakutinskas (g.1937 m. rugpjūčio 29 d. Šiaulių apskr., Šeduvos valsč., Paberžėlių kaime) – hidrotechnikos inžinierius (1966 m.), socialinių mokslų daktaras (1974 m.).

 Biografija 

 1946-1950 m. mokėsi Radviliškio raj. Vėriškių pradinėje mokykloje.
 1950-1953 m. mokėsi Radviliškio raj. Šeduvos vidurinėje mokykloje.
 1953-1957 m. mokėsi Panevėžio hidromelioracijos technikume.Jam buvo suteikta techniko hidromelioratoriaus kvalifikacija.
 1957-1958 m. dirbo Vilniaus sausinimo sistemų teritorinėje valdyboje inžinieriumi.
 1958-1959 m. dirbo Respublikiniame vandens ūkio projektavimo institute inžinieriumi. 
 1959-1962 m. dirbo Liaudies ūkio tarybos Energetikos ūkio valdyboje inžinieriumi.
 1962-1965 m. dirbo Vyriausioje energetikos ir elektrifikacijos valdyboje prie Lietuvos SSR Ministrų Tarybos inžinieriumi.
 1965-1977 m. dirbo Respublikiniame žemėtvarkos projektavimo institute vyriausiuoju inžinieriumi melioratoriumi.
 1977 m. dirbo Lietuvos žemės ūkio ekonomikos mokslinio tyrimo institute sektoriaus vedėju,1977-1985 m.- to instituto Žemės ūkio centre skyriaus vedėju.1986 m.,ryšium su Žemės ūkio skaičiavimo centro likvidavimu ir Respublikinio agroskaičiavimo centro įkūrimu,paskirtas perkėlimo tvarka to centro skyriaus vedėju.1991 m.Respublikinis agroskaičiavimo centras pavadintas Lietuvos respublikos valstybiniu agroskaičiavimo centru ir 1992 m.likviduotas.
 1992 m.dirbo Lietuvos respublikos Valstybinėje žemės kadastro automatizavimo       įmonėje direktoriaus pavaduotoju,1992-1995 m.-tos įmonės direktoriumi metodologijai.1993 m. įmonės pavadinimas pakeistas į Valstybinę žemės kadastro įmonę.
 1995-2001 m. dirbo Lietuvos agrarinės ekonomikos institute vyresniuoju moksliniu bendradarbiu.

 Kvalifikacijos kėlimas 
1960-1966 m. neakivaizdiniu būdu studijavo Lietuvos žemės ūkio akademijoje ir jam 1966 m.buvo suteikta hidrotechnikos inžinieriaus kvalifikacija. 1970-1974 m. neakivaizdiniu būdu studijavo Lietuvos žemės ūkio ekonomikos mokslinio tyrimo instituto aspirantūroje. 1974 m. Vilniaus universitete apsigynė ekonomikos mokslų kandidato disertaciją ir jam 1975 m. suteiktas ekonomikos mokslų kandidato mokslinis laipsnis.

1993 m. Lietuvos mokslo taryba nostrifikavo mokslo laipsnį, suteiktą už ekonomikos mokslų kandidato disertaciją, apgintą 1974 m. Vilniaus universitete, ir suteikė socialinių mokslų daktaro laipsnį.

1989 m. baigė Lietuvos SSR valstybinio agropramoninio komiteto Respublikinę aukštąją agropramoninio komplekso valdymo mokyklą, kurioje kėlė kvalifikaciją pagal specialų mokymo planą, paruošė ir apgynė baigiamąjį darbą.

 Pedagoginis darbas 
1975-1979 m. Maskvos kooperacijos instituto Vilniaus neakivaizdiniame fakultete dėstė Žemės ūkio ekonomiką, Pramonės ekonomiką ir Liaudies ūkio planavimą.

1985 m.Vilniaus valstybiniame pedagoginiame institute dėstė Pramones ekonomiką.

 Mokslinė veikla 
Moksliškai ištyrė durpinių trąšų gaminimo ir naudojimo ekonominį efektyvumą Lietuvos SSR.Atliko mokslinius tyrimus ir kartu su bendradarbiais sudarė Lietuvos SSR žemės kadastrą panaudojant elektronines skaičiavimo mašinas. Žemės vertinimo problematikoje moksliškai išnagrinėjo žemės našumo ir jos naudojimo ekonominio efektyvumo vertinimo klausimus.

 Bibliografija 

 Duomenų apdorojimas elektronine skaičiavimo mašina valstybiniam žemės kadastrui sudaryti(rusų kalba),-Maskva,1985 m.-150 p.
 Naujas žemės vertinimas Lietuvos TSR,su kitais,-V.,1985 m.-135 p.
 Žemės kadastras,su kitais,-V.,1989 m.-728 p.
 Žemės naudojimo ekonominio efektyvumo vertinimas.-V.,1996 m.-140 p.
 Lietuvos dirvožemiai, su kitais.-V.,2001 m.-1244 p.
 Lietuvos žemės ekonominis vertinimas.-V.,2014.-196 p.

Iš viso paskelbė daugiau kaip 180 mokslinių publikacijų. Bendra jų apimtis daugiau nei 375 autoriniai lankai, iš jų autoriaus indėlis daugiau nei 150 autorinių lankų.

 Įvertinimas 

 Už didelius nuopelnus SSRS liaudies ūkyje 1970 m. apdovanotas SSRS liaudies ūkio pasiekimų parodos bronzos medaliu.
 Už nepriekaištingą darbą 1985 m. apdovanotas SSRS vienuolikto penkmečio (1981-1985 m.) žymūno ženklu.
 Lietuvos TSR valstybinio agropramoninio komiteto ir agropramoninio komplekso darbuotojų profsąjungos Lietuvos respublikinio komiteto už ilgametį nepriekaištingą darbą ir aktyvią visuomeninę veiklą 50-ties metų jubiliejaus proga 1987 m.rugpjūčio 29 d. apdovanotas garbės raštu.
 Už ilgametį nepriekaištingą darbą šešiasdešimtmečio proga 1997 m.rugpjūčio 29 d. apdovanotas „Darbo veterano“ medaliu.

 Šaltiniai 

 Jonas Pakutinskas.Visuotinė lietuvių enciklopedija.Lietuva,T.III (Biografijos, Jablonski – Quandt),-Vilnius: Mokslo ir enciklopedijų leidybos centras,2012.-980p.

Kategorija:Lietuvos inžinieriai hidrotechnikai
Kategorija:Ekonomistai
Kategorija:Lietuvos žemės ūkio teoretikai